
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 693 

19 Αυγούστου 1996 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Μεταβίβαση αρμοδιοτήτων Υπουργού Εθνικής 
Άμυνας στον Γενικό Διευθυντή της Γενικής 

Διεύθυνσης Εξοπλισμών. 

Αναπροσαρμογή των διοικητικών προστίμων του Ν. 

642/77 (ΦΕΚΑ200). 

Ανάθεση έργου από το Ταμείο Εθνικής Οδοποιίας σε 

έναν Πτυχιούχο Νομικής Σχολής. 

Σύσταση Γραφείου «Ιστορικού Κέντρου της πόλεως 
των Αθηνών» στο Τμήμα Παραδοσιακών Οικισμών 
της Δ/νσης Πολεοδομικού Σχεδιασμού του 
Υπουργείου Περιβάλλοντος Χωροταξίας και 

Δημοσίων Έργων. 

Καθορισμός της έδρας, της σύνθεσης και του τρόπου 


συγκρότησης του Δ.Σ. του I.Π.Ο.Δ.Ε. 5 

Σταδιακή επαναπρόσληψη απολυθέντων υπαλλήλων 
της ΚΥΔΕΠ στα νομικά πρόσωπα εποπτείας 
Υπουργείου Γεωργίας, σύμφωνα με τις διατάξεις 

του άρθρου 25παρ. 13του Ν. 2190/94. 6 

Διορισμός μελών στο Συμβούλιο Ασφάλισης της 
Δ.Ε.Η. 7 


Κάλυψη δαπάνης επισκευής οικιών και αντικατάστα¬ 
σης οικοσκευής πλημμυροπαθών κατοίκων της 

Νομαρχιακής Αυτοδιοίκησης Δωδεκανήσου. 8 

Αύξηση του διατροφικού επιδόματος του νεφροπα¬ 
θών τελικού σταδίου Απόρων - Ανασφάλιστων, 
Μεταμοσχευθέντων και Ασφαλισμένων (άμεσα - 

έμμεσα. 9 

Αναπροσαρμογή ετησίων επιχορηγήσεων από ΟΛΠ 

στους Παραλιμένιους Δήμους και Κοινότητες. 10 

Χορήγηση άδειας ασκήσεως επαγγέλματος Κοινω¬ 
νικού Λειτουργού στην Ζωίτσα Ευαγγελινού του 

, Θεοδώρου. 11 

Εκχώρηση αρμοδιοτήτων στους Προϊσταμένους 
Γενικών Διευθύνσεων ΕΟΤ - Συμπλήρωση απόφα¬ 
σης. 12 


ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στις 9261/96 και 9260/96 α¬ 
ποφάσεις του Περιφερειακού Διευθυντή Αθηνών 13 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Α ριθ. Φ.000/16/25686 Σ. 5220 (1) 

Μεταβίβαση αρμοδιοτήτων Υπουργού Εθνικής Άμυνας 
στον Γενικό Διευθυντή της Γενικής Διεύθυνσης 
Εξοπλισμών. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Το άρθρο 29 του Νόμου 1558/85 «Κυβέρνηση και 
Κυβερνητικά Όργανα» (ΦΕΚ137 τ.Α'). 

β. Τις διατάξεις του Ν. 2292/95 «Οργάνωση και λει¬ 
τουργία Υπουργείου Εθνικής Άμυνας, διοίκηση και έλεγ¬ 
χος των Ενόπλων Δυνάμεων και άλλες διατάξεις» (ΦΕΚ 
35/95 τ.Α'). 

γ. Το Π.Δ. 438/95 «Γενική Διεύθυνση Εξοπλισμών του 
Υπουργείου Εθνικής Άμυνας» (ΦΕΚ254/11.12.95τ. Α), α¬ 
ποφασίζουμε: 

Άρθρο 1 

Μεταβιβάζουμε στον Γενικό Διευθυντή της Γενικής 
Διεύθυνσης Εξοπλισμών τις αρμοδιότητες που περιλαμ¬ 
βάνονται στον Πίνακα που επισυνάπτεται στην παρούσα 
απόφαση. 

Άρθρο 2 

Οποιαδήποτε προγενέστερη απόφαση που αφορά με¬ 
ταβίβαση των συγκεκριμένων αρμοδιοτήτων καταργεί- 
ται. 

Άρθρο 3 

Η απόφαση αυτή με την οποία δεν προκύπτει οικονομι¬ 
κή επιβάρυνση, με τον επισυναπτόμενο Πίνακα να δημο- 
σιευθεί στην Εφημερίδα της Κυβερνήσεως. 

Αθήνα, 31 Ιουλίου 1996 

Ο ΥΠΟΥΡΓΟΣ 

ΓΕΡΑΣΙΜΟΣ ΑΡΣΕΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΥΠΟΥΡΓΕΙΟ ΕΘΝΙΚΗΣ ΑΜΥΝΑΣ 
ΥΠΟΥΡΓΟΣ 
ΠΙΝΑΚΑΣ 

Μεταβιβαζόμενων αρμοδιοτήτων του Υπουργού Εθνικής 
Άμυνας στον Γενικό Διευθυντή της Γενικής 
Διεύθυνσης Εξοπλισμών. 


Α/Α 

ΘΕΜΑΤΑ 

ΝΟΜΟΘΕΤΙΚΗ ΒΑΣΗ 

1 . 

Λύση της Υπαλληλικής σχέσης ΜΎ. ΓΔΕ 

ΠΔ 611/77 


λόγω ορίου ηλικίας και 35ετίας. 

Άρθρα 263,264,267 

2. 

Απόλυση λόγω ορίου ηλικίας προσωπικού 

Π.Δ.410/88 


ΓΔΕ με σχέση εργασίας Ιδιωτικού Δικαίου 

Αρθρο 49 

3. 

Παραιτήσεις Μονίμου Πολιτικού 

ΠΔ611/77 


Προσωπικού ΓΔΕ 

Άρ. 253,254,255,267 

4. 

Αναγνώριση χρόνου προϋπηρεσίας στο 
Μόνιμο Πολιτικό Προσωπικό ΓΔΕ με βάση 
νόμους, διατάγματα κ.λπ. 

ΠΔ 1041/αρ. 11,12 

5. 

Χορήγηση άδειας άνευ αποδοχών στο 

ΠΔ 611/77 


Μόνιμο Πολιτικό Προσωπικό ΓΔΕ 

Άρθρο 101 παρ. 4 

6. 

Χορήγηση άδειας άνευ αποδοχών 

ΠΔ 410/88 


προσωπικού ΓΔΕ με Σχέση Εργασίας 
Ιδιωτικού Δικαίου 

Άρθρο 24 παρ. 1,2 

7. 

Χορήγηση κανονικής άδειας πολιτικού 

ΠΔ 611/77 Άρθρο 107 


προσωπικού ΓΔΕ 

ΠΔ 410/88 

8. 

Χορήγηση γονικής άδειας απουσίας για 

Ν. 1438/84 


ασθένεια παιδιών και άλλων εξαρτημένων 
μελών και άδεια παρακολούθησης σχολής 
επίδοσης παιδιών. 

ΠΔ 193/88 

9. 

Διαθεσιμότητα λόγω νόσου Μ.Υ. ΓΔΕ 

Αρθρα 185,186 

ΠΔ611/77 

10. 

Έγκριση μετακίνησης εκτός έδρας 

Απόφαση ΥΠΚ 


(εσωτ.-εξωτ.) πολιτικού προσωπικού 

ΓΔΕ για εκτέλεση υπηρεσίας. 

1700/13.2.76 


Έγκριση μετακίνησης εκτός έδρας 

3147/82 Πράξη Τριμε¬ 


(εσωτ.-εξωτ.) στρατιωτικού προσωπικού 

λούς Επιτροπής 


ΓΔΕ για εκτέλεση υπηρεσίας 

Υπουργών. 

11. 

Έκδοση ΥπηρεσιακώνΤαυτοτήτων 
πολιτικού προσωπικού ΓΔΕ. 

ΠΔ 0-5 Απόφαση 1964 

12. 

Διαδικαστικές πράξεις όπως αγωγές, 

ΠΔ 18/89 Άρθρο 23 


εξώδικες πράξεις, προσφυγές στο 

ΣΤΕ-ΔΕΑ, αιτήσεις ακυρώσεις, 
αντικρούσεις πολιτικού προσωπικού ΓΔΕ 

Ν. 70/7 Άρθρο 4 


♦ 


Αοιθ. 533126 (2) 

Αναπροσαρμογή των διοικητικών προστίμων του 
Ν. 642/77 (ΦΕΚ Α'200). 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

α. Τις διατάξεις του Ν. 1624/51 περί συστάσεως ΕΟΤ ό¬ 
πως ισχύει σήμερα. 

β. Τις διατάξεις των Α.Ν. 431/37 ΚΑΙ 1108/38 καθώς και 
τωνΔ/γμάτωνπουεκδόθηκανκατ’ εξουσιοδότηση αυτών. 

γ. Τις διατάξεις του Ν. 642/77 (ΦΕΚ Α' 200) περί τουρι¬ 
στικής νομοθεσίας. 

δ. Τις διατάξεις του Ν. 2160/93 (ΦΕΚ Α' 118' «ρυθμίσεις 
για τον τουρισμό και άλλες διατάξεις» και ιδίως την παρ. 
ΙΟτου άρθρου 4, καθώς και το άρθρο 2 αυτού. 

ε. Τις διατάξεις του Π.Δ. 27/96 9ΦΕΚ 19/Α/1.2.96) περί 
συγχώνευσης των Υπουργείου Τουρισμού Βιομηχανίας, 
Ενέργειας Τεχνολογίας και Εμπορίου στο Υπουργείου 
Ανάπτυξης. 

στ. Τις διατάξεις του ΠΔ 29/96 (ΦΕΚ/20/Α/12.2.1996) πε¬ 
ρί διορισμού Υπουργού Ανάπτυξης και Υφυπουργών. 

ζ) Την ανάγκη αναπροσαρμογής των διοικητικών προ¬ 
στίμων του Ν. 642/77. 

η) Την 171/10/30.5.96 απόφαση του Δ.Σ. του ΕΟΤ. 


θ) Το γεγονός ότι με την παρούσα δεν προκαλείται δα¬ 
πάνη σε βάρος του κρατικού προϋπολογισμού, αποφασί¬ 
ζουμε: 

Ι.Τροποποιούμετα εδάφια (β) και(α)τωνπαρ. 1 και2α- 
ντίστοιχα, του άρθρου 2 του Ν. 642/77, ως προς το ύψος 
των διοικητικών προστίμων, ως ακολούθως: 

ιβ) Πρόστιμο από 50.000 μέχρι 200.000 δραχμών, το ο¬ 
ποίο επιβάλλεται υπέρ του ΕΟΤ, βεβαιώνεται στην αρμό¬ 
δια κατά περίπτωση ΔΟΥ και εισπράττεται σύμφωνα με 
τις διατάξεις περί ΚΕΔΕ, όπως εκάστοτε ισχύουν (Ν.Δ. 
356/1974). 

2α) Πρόσημο από 200.000 μέχρι 5.000.000 δραχμών, το 
οποίο επιβάλλεται υπέρ του ΕΟΤ, βεβαιώνεται στην αρ¬ 
μόδια κατά περίπτωση ΔΟΥ και εισπράττεται ως άνω. 

2. Κατά τα λοιπά ισχύουν οι διατάξεις του Ν. 642/77, ό¬ 
πως εκάστοτε ισχύουν. 

Η ισχύς της παρούσας άρχεται από της δημοσιεύσεώς 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουλίου 1996 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 

-φ- 

Αοιθ. Δ16ν/526/3/504/Γ (3) 

Ανάθεση έργου από το Ταμείο Εθνικής Οδοποιίας σε έναν 
Πτυχιούχο Νομικής Σχολής. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ & ΑΠΟΚΕΝΤΡΩΣΗΣ, 
ΟΙΚΟΝΟΜΙΚΩΝ ΚΑΙ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 15 του Ν. 1735/87 
«Π ρσλήψεις στο Δημόσια Τομέα, κοινωνικός έλεγχος στη 
δημόσια διοίκηση κ.λπ.». 

2. Τις διατάξεις του άρθρου 22 του Ν. 2362/95 «περί 
Δημοσίου Λογιστικού κ.λπ.» (ΦΕΚ Α' 247). 

3. Τις διατάξεις των άρθρων 681 κ.ε. του Αστικού 
Κώδικα σε ότι αφορά μίσθωση έργου. 

4. Το με αριθμ. Δ8502/95 έγγραφο του (ΤΕΟ) καθώς και 
την αριθμ. 369/95 απόφαση της Διοικούσας το ΤΕΟ 
Επιτροπής. 

5. Την αριθμ. Δ16γ/1055/2/870/Γ/95 εισήγηση του 
Αναπληρωτή Υπουργού ΠΕΧΩΔΕ προς το Υπουργικό 
Συμβούλιο για έγκριση ανάθεσης από το ΤΕΟ, με σύμβα¬ 
ση μίσθωσης έργου σ’ έναν πτυχιούχο Νομικής Σχολής, 
και η οποία εισήγηση αποτελεί και την αναλυτική έκθεση 
γύρων από την ανάθεση. 

6. Την αριθμ. 180/29.5.96 πράξη του Υπουργικού 
Συμβουλίου με την οποία εγκρίθηκε η μίσθωση έργου. 

7. Τις διατάξεις του νέου άρθρου 29Α του Ν. 1558/85 
«Κυβέρνηση και Κυβερνητικά Όργανα» που προστέθηκε 
στον παραπάνω Νόμο, μετις διατάξεις του άρθρου 27 του 
Ν. 2081 /92 και το γεγονός ότι για τη ν κάλυψη της δαπάνης 
που προκαλείται από τις διατάξεις της απόφασης αυτής 
ύψους 5.000.000 δρχ. υπάρχει σχετική πίστωση στον Κ.Α. 
0871 «Αμοιβές φυσικών προσώπων με σύμβαση μίσθω¬ 
σης έργου» καθώς επίσης και στον Κ.Α. 0873 «Λοιπές δα¬ 
πάνες φυσικώνπροσώπωντου προϋπολογισμού ΤΕΟ του 
έτους 1996. 

8. Την αριθμ. Δ17α/05/11/Φ.2.2.1/96 απόφαση του 
Πρωθυπουργού και Υπουργού ΠΕΧΩΔΕ «Ανάθεση αρμό- 

διοτήτων του Υπουργού ΠΕΧΩΔΕ στον Υφυπουργό 
ΠΕΧΩΔΕ Εμμανουήλ Λουκάκη». 

9. Τις διατάξεις 21 παρ. 16του Ν. 2190/94. 

10. Το αριθμ. Δ16γ/06/493/Γ/25.7.96 έγγραφό μας. 

11. Το αριθμ. γεν. 27/96 έγγραφο του ΤΕΟ, αποφασί¬ 
ζουμε: 

Καθορίζουμε τον αριθμό των προσώπων που θα απα¬ 
σχοληθούν με σύμβαση έργου στο Ταμείο Εθνικής 
Οδοποιίας (ΤΕΟ) για την ευθύνη παρακολούθησης της 
διαδικασίας υλοποίησης εκμετάλλευσης και διαχείρισης 
των παρόδιων εκτάσεων των Εθνικών Οδών σε ένα (1) 
πτυχιούχο Νομικής Σχολής με εξειδίκευση ή σχετική ε¬ 
μπειρία σε θέματα που αφορούν τους Σταθμούς 
Εξυπηρέτησης αυτοκινήτων (ΣΕΑ). 

Το παραπάνω έργο διάρκειας ενός (1) έτους θα παρα¬ 
δοθεί ολικά ή τμηματικά σύμφωνα με τους ειδικότερους 
όρους που θα καθορισθούν στη σχετική σύμβαση μίσθω¬ 
σης του έργου. 

Η αμοιβή του ανωτέρω αναδόχου για το προαναφερό- 
μενο έργο, καθορίζεται στο συνολικό ποσό των πέντε ε¬ 
κατομμυρίων (5.000.000) δρχ. και θα εισπράττεται με δελ¬ 
τίο παροχής υπηρεσιών, σύμφωνα με την παρ. 2 του άρ¬ 
θρου 15 του Ν. 1735/87. 

Το εν λόγω έργο αφορά εργασία που δεν ανάγεται στον 
κύκλο καθηκόντων των υπαλλήλων του ΤΕΟ, δεδομένου 
ότι δεν υπηρετεί υπάλληλος κατηγορίας ΠΕ με πτυχίο 
Νομικής και από το υπάρχον προσωπικό της κατηγορίας 
ΠΕ Δ/κού - Οικ/κού ουσιαστικά μόνο ένα άτομο υπηρετεί 
στην Κεντρική Υπηρεσία του εν λόγω Ταμείου. 

Ο παραπάνω ανάδοχος του έργου δεν δικαιούται επι¬ 
δόματα εορτών χριστουγέννων και Πάσχα καθώς και ά¬ 
δεια και επίδομα άδειας. 

Η παρακολούθηση και εκτέλεση του έργου ανατίθεται 
στον Πρόεδρο του ΤΕΟ που θα εκδόσει και τη σχετική α¬ 
πόφαση ανάθεσης και θα υπογράψει την σχετική σύμβα¬ 
ση, η οποία σε καμμία περίπτωση δεν θα υποκρύπτει ε¬ 
ξαρτημένη εργασία άλλως η σύμβαση αυτή είναι άκυρη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 1996 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜ. ΔΙΟΙΚΗΣΗΣΗΣ ΟΙΚΟΝΟΜΙΚΩΝ 

ΚΑΙ ΑΠΟΚΕΝΤΡΩΣΗΣ 

Α. ΤΣΟΧΑΤΖΟΠΟΥΛΟΣ Α. ΠΑΠΑΔΟΠΟΥΛΟΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΕΜΜ. ΛΟΥΚΑΚΗΣ 
-♦- 

Α ριθ. 85782/5435 (4) 

Σύσταση Γραφείου «Ιστορικού Κέντρου της πόλεως των 
Αθηνών» στο Τμήμα Παραδοσιακών Οικισμών της 
Δ/νσης Πολεοδομικού Σχεδιασμού του Υπουργείου 
Περιβάλλοντος, Χωροταξίας και Δημοσίων Έργων. 

ΟΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της παρ. 4 του άρθρου 2 του Ν. 51/1974 
«περί αναδιοργάνωσης των δημοσίων πολιτικών 
υπηρεσιών» (Α' 125), όπως επαναφέρθηκαν σε ισχύ με την 
παράγραφο 1 του άρθρου 12του Ν. 1256/1982. 

2. Τις διατάξεις της υπ’ αρ. Γ. 34279/2196/1982 (Β 677) 
Κοινής Απόφασης των Υπουργών Προεδρίας της 
Κυβέρνησης και Χωροταξίας Οικισμού και Περιβάλ¬ 
λοντος, «Σύσταση Υπηρεσιών στο Υπουργείο Χωροταξί¬ 


ας, Οικισμού και Περιβάλλοντος» όπως ισχύει σήμερα. 

3. Τις διατάξεις του Π. Δ/τος 51/1988 «Οργανισμός 
Υπουργείου Περιβάλλοντος, Χωροταξίας και Δημοσίων 
Έργων» (Α' 19), όπως ισχύει σήμερα. 

4. Τις διατάξεις της παρ. 1 του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 
137). 

5. Τις διατάξεις της παρ. Β του άρθρου 1 του Π. Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις περιφερειακές υπηρεσίες 
διανομαρχιακού επιπέδου του Υπουργείου Περιβάλ¬ 
λοντος, Χωροταξίας και Δημοσίων Έργων» (Α' 9). 

6. Τις διατάξεις της υπ’ αρ. 46865/987/24.6.1988 (Β' 
442) απόφασης αναπληρωτού Υπουργού Περιβάλλο¬ 
ντος, Χωροταξίας και Δημοσίων Έργων, με την οποία συ- 
στήθηκε Γ ραφείο περιοχής Πλάκας στο Τμήμα Παραδο¬ 
σιακών Οικισμών της Δ/νσης Πολεοδομικού Σχεδιασμού. 

7. Τις διατάξεις της υπ’ αρ. 57320/2457/7.4.1995 (Β' 
284) απόφασης Υπουργού Περιβάλλοντος, Χωροταξίας 
και Δημοσίων Έργων. 

8. Τις υπηρεσιακές ανάγκες. 

9. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., αποφα¬ 
σίζουμε: 

Α. Συνιστάται Γ ραφείο «Ιστορικού Κέντρου της πόλης 
των Αθηνών» στο Τμήμα Παραδοσιακών Οικισμών της 
Δ/νσης Πολεοδομικού Σχεδιασμού του Υπουργείου 
Περιβάλλοντος, Χωροταξίας και Δημοσίων Έργων, με 
χωρική αρμοδιότητα τα όρια του Ιστορικού Κέντρου της 
πόλης των Αθηνών όπως αυτό έχει οριοθετηθεί με τα από 
21.9.1979 (Δ' 567) και από 26.5.1989 (Δ' 411) Π. Δ/γματα. 

Β. Το Γραφείο Ιστορικού Κέντρου της πόλης των 
Αθηνών ασκεί τις εξής αρμοδιότητες: 

1) Για την εντός των ορίων του ιστορικού κέντρου της 
πόλης των Αθηνών περιοχή, όπως αυτή προσδιορίζεται 
με την παρ. Α της παρούσας απόφασης ασκεί την αρμο¬ 
διότητα της εγκρίσεως για την εγκατάσταση και λειτουρ¬ 
γία ειδικών χρήσεων γης σύμφωνα με τις ισχύουσες ειδι¬ 
κές διατάξεις καθορισμού χρήσεων γης καθώς καιτην αρ¬ 
μοδιότητα της γνωμοδότησης για την παρακολούθηση 
και εφαρμογή των κυκλοφοριακών μελετών του 
Ιστορικού Κέντρου της Αθήνας. 

2) Ειδικότερα για την περιοχή Πλάκας όπως αυτή προσ¬ 
διορίζεται από το άρθρο 1 του από 5.10.1993 Π. Δ/τος (Δ 
1329/1993) ασκεί τις παρακάτω αρμοδιότητες: 

α) Σύνταξη του προγράμματος και προϋπολογισμού με¬ 
λετών και έργων αρμοδιότητας του Υπουργείου 
Περιβάλλοντος, Χωροταξίας και Δημοσίων Έργων. 

β) Σύνταξη, ανάθεση, εποπτεία, έλεγχος, έγκριση και 
παραλαβή των μελετών που αποσκοπούν στην αντιμετώ¬ 
πιση των προβλημάτων της περιοχής και την αναχαίτιση 
της πολεοδομικής, αρχιτεκτονικής αισθητικής και λει¬ 
τουργικής υποβάθμισής της. 

γ) Εισήγηση για έγκριση κάθε είδους πίστωσης μέσα 
στα πλαίσια του προγράμματος και προϋπολογισμού του 
Υπουργείου Περιβάλλοντος, Χωροταξίας και Δημοσίων 
Έργων για την εκτέλεση των έργων σε εφαρμογή των με¬ 
λετών των προηγουμένων παραγράφων. 

δ) Παροχή εγκρίσεων για την εγκατάσταση και λειτουρ¬ 
γία ειδικών χρήσεων, κατάληψη, χρήση και διαμόρφωση 
κοινοχρήστων χώρων, κατασκευή ιδιωτικών χώρων στάθ- 

μευσης για την εξυπηρέτηση κατοικιών στο ίδιο οικόπεδο 
σε περιπτώσεις που αυτό προβλέπεται από σχετικές πο- 
λεοδομικές διατάξεις. 

ε) Κάθε ενέργεια προκειμένου το δημόσιο να ασκήσει 
δικαίωμα προτίμησης για την αγορά ακινήτων όταν τούτο 
προβλέπεται από τις κείμενες διατάξεις και κάθε ενέργεια 
για τη διάθεση των ακινήτων αυτών. 

στ) Εισήγηση γιατηντροποποίηση και αναθεώρηση του 
ρυμοτομικού σχεδίου, για τον καθορισμό των όρων και 
περιορισμών δόμησης, το χαρακτηρισμό διατηρητέων 
κτιρίων, την αναστολή οικοδομικών εργασιών και τη γνω¬ 
μοδότηση για την εκποίηση ή παραχώρηση ακινήτων του 
Δημοσίου και Ν.Π.Δ.Δ. 

ζ) Έλεγχος και έγκριση κάθε μελέτης οποιοσδήποτε φο¬ 
ρέα που συνεπάγεται την εκτέλεση έργων. 

η) Χορήγηση καρτών εισόδου στους πεζοδρόμους και 
στάθμευσης αυτοκινήτων στους κατοίκους της περιοχής. 

θ) Έκδοση εντύπων ενημερώσεωςτου κοινού. 

ι) Κάθε ενέργεια που απαιτείται για τη μελέτη και εφαρ¬ 
μογή των μέτρων προστασίας ή αναχαίτισης της πολεο- 
δομικής αρχιτεκτονικής, αισθητικής και λειτουργικής υ- 
ποβάθμισης και βελτίωσης των συνθηκών ζωής και του 
περιβάλλοντος της περιοχής. 

Γ. Του Γραφείου Ιστορικού Κέντρου της πόλης των 
Αθηνών προΐσταται υπάλληλος Π.Ε. Αρχιτεκτόνων. 

Δ. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουλίου 1996 

Ο ΥΠΟΥΡΓΟΣ 

ΚΟΣΤΑΣ ΛΑΛΙΩΤΗΣ 
-♦- 

Αο ιθ. Φ821/Κ536/Ζ1/3550 (5) 

Καθορισμός της έδρας, της σύνθεσης και του τρόπου συ¬ 
γκρότησης του Δ.Σ. του Ι.Π.Ο.Δ.Ε. 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Τις διατάξεις του άρθρου 6 καθώς και του άρθρου 7 
παρ. 1 α και γ και παρ. 2 του Ν. 2413/1996 καθορίζουμε την 
έδρα, τη σύνθεση, τον τρόπο συγκρότησης του Δ.Σ. του 
κατά το άρθρο 5 του ν. 2413/1996 Ι.Π.Ο.Δ.Ε., αποφασί¬ 
ζουμε: 

Α. Καθορίζουμε την έδρα, τη σύνθεση, τον τρόπο συ¬ 
γκρότησης του Δ.Σ. του Ι.Π.Ο.Δ.Ε. ως ακολούθως: 

1. Ορίζουμε την Αττικής ως έδρα του Ι.Π.Ο.Δ.Ε. 

2. Το Δ.Σ. του Ι.Π.Ο.Δ.Ε. αποτελείται από: 

α) Δύο (2) μέλη Δ.Ε.Π. των Α.Ε.Ι. της ημεδαπής ή αλλο¬ 
δαπής ως μέλη, εγνωσμένου κύρους και με συναφή της 
διαπολιτισμικής εκπαίδευσης ειδικότητα, με τους ανα¬ 
πληρωτές τους, που θα πληρούν τις προαναφερόμενες 
προϋποθέσεις. 

β) Ένα (1) σύμβουλο του Π.Ι. με ειδίκευση στα 
Παιδαγωγικά. 

γ) Ένα (1) εκπρόσωπο της Γενικής Γραμματείας 
Απόδημου Ελληνισμού ως μέλος, με αναπλητωτή του ε¬ 
πίσης εκπρόσωπο της Γεν. Γραμματείας του Απόδημου 
Ελληνισμού. 

δ) Τον Προϊστάμενο της ΔΙ.ΠΟ.ΔΕ του ΥΠΕΠΘ, ως μέ¬ 
λος με αναπληρωτή του. 


ε) Δύο (2) επιστήμονες ή εκπαιδευτικούς εν ενεργεία ή 
συνταξιούχους με αυξημένα ουσιαστικά και τυπικά προ¬ 
σόντα και εμπειρία σε θέματα εκπαίδευσης στο εξωτερι¬ 
κό ή διαπολιτισμικής εκπαίδευσης με τους αναπληρωτές 
τους. 

Πρόεδρος και Αντιπρόεδρος του Ι.Π.Ο.Δ.Ε. διορίζονται 
κατά πλήρη απασχόληση, εκ των μελών αυτού ύστερα α¬ 
πό γνώμη της διαρκούς επιτροπής μορφωτικών υποθέσε¬ 
ων της Βουλής και οι οποίοι πρέπει να έχουν ειδίκευση ή 
εμπειρία στη διδασκαλία της ελληνικής γλώσσας στο ε¬ 
ξωτερικό ή στη διαπολιτισμική εκπαίδευση. 

Γραμματέας του Συμβουλίου ορίζεται διοικητικός υ¬ 
πάλληλος ή εκπαιδευτικός αποσπασμένος. 

3. Η συγκρότηση του Ι.Π.Ο.Δ.Ε., γίνεται με απόφαση 
του Υπουργού Εθνικής Παιδείας και Θρησκευμάτων, η ο¬ 
ποία δημοσιεύεται στην Εφημερίδα της Κυβερνήσεως και 
η θητεία των μελών του ορίζεται τριετής. 

4. Το Ι.Π.Ο.Δ.Ε., λειτουργεί με τη συνήθη απαρτία σε τα¬ 
κτά χρονικά διαστήματα δύο φορές το μήνα και εκτάκτως 
οσάκις υπάρχει ανάγκη κατά την κρίση του προέδρου εί¬ 
τε από αίτημα της πλειοψηφίας των μελών του Δ.Σ. 

Στο ΙΠΟΔΕ λειτουργεί γραμματεία, προϊστάμενος της 
οποίας είναι ο γραμματέας του ΙΠΟΔΕ, στην οποία απο- 
σπώνται διοικητικοί υπάλληλοι της Κ.Υ. του ΥΠΕΠΘ κα¬ 
θώς και εκπαιδευτικοί Α/θμιας και Β/θμιας Εκπ/σης. 

Το Ι.Π.Ο.Δ.Ε επιλαμβάνεται των έργων του όπως αυτά 
καθορίζονται στο άρθρο 5 του Ν. 2413/1996. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουλίου 1996 

Ο ΥΠΟΥΡΓΟΣ 

ΓΕΩΡΓΙΟΣ Α. ΠΑΠΑΝΔΡΕΟΥ 

-φ- 

Αοιθ. 13648 (6) 

Σταδιακή επαναπρόσληψη απολυθέντων υπαλλήλων της 
ΚΥΔΕΠ στα νομικά πρόσωπα εποπτείας Υπουργείου 
Γεωργίας, σύμφωνα με τις διατάξεις του άρθρου 25 
παρ. 13του Ν. 2190/94. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. Του άρθρου 25 παρ. 13 του Ν. 2190/94 «Σύσταση α¬ 
νεξάρτητης αρχής για την επιλογή προσωπικού και ρύθ¬ 
μιση θεμάτων διοίκησης». 

β. Του άρθρου Μπαρ. 21 του Ν. 2266/94 «Έλεγχοςδη¬ 
μόσιου τομέα - Μετατάξεις - Κατάταξη προσωπικού με 
σχέση εργασίας ιδιωτικού δικαίου. Άλλες ρυθμίσεις». 

2. Την αριθ. 303367/1.3.1996 απόφαση των Υπουργών 
Εσωτερικών, Δημόσιας Διοίκησης και Αποκέντρωσης, 
Οικονομικών και Γεωργίας, «Συμπλήρωση της 424905/ 
4.11.94 Κ.Υ.Α. Υπ. Προεδρίας της Κυβέρνησης, Οικονο¬ 
μικών και Γεωργίας». 

3. Την αριθ. 36203/29.12.1994 κοινή απόφαση των 
Υπουργών Οικονομικών και Γεωργίας για την σταδιακή ε¬ 
παναπρόσληψη απολυθέντων υπαλλήλων της ΚΥΔΕΠ και 
της Κρατικής Σποροπαραγωγής στα νομικά πρόσωπα ε¬ 
ποπτείας Υπουργείου Γεωργίας, σύμφωνα με τις διατά- 
ξειςτου άρθρου 25παρ. 13του Ν. 2190/94. 

4. Το από 24.5.1995 πρακτικό της Τριμελούς Επιτροπής 

του άρθρου 26 παρ. 4 του Ν. 2190/94, όπου κρίθηκαν αι¬ 
τήσεις θεραπείας για την επαναπρόσληψη πρώην υπαλ¬ 
λήλων της ΚΥΔΕΠ. 

5. Την αριθμ. 15330/22.5.1996 πρόταση του Οργανι¬ 
σμού Ελληνικών Γεωργικών Ασφαλίσεων (ΕΛΓΑ) - 
Ν.Π.Ι.Δ. για την σταδιακή επαναπρόσληψη πρώην υπαλ¬ 
λήλου της ΚΥΔΕΠ. 

6. Το γεγονός ότι υπάρχει εγγεγραμμένη πίστωση στον 
προϋπολογισμό του ΕΛΓΑ έτους 1996 ύψους 804.000.000 
δρχ. για μισθοδοσία προσωπικού με ΚΛ 600086, 600386 
και 600396, αποφασίζουμε: 

1. Συμπληρώνουμε την αριθ. 36203/29.12.1994 απόφα¬ 
ση των Υπουργών Οικονομικών και Γεωργίας και ορίζου¬ 
με όπως η επαναπρόσληψη μιας απολυθείσης υπαλλήλου 
της ΚΥΔΕΠ σύμφωνα με το άρθρο 25 παρ. 13 του Ν. 
2190/94 και το άρθρο Μπαρ. 21 του Ν. 2266/94, γίνει κα¬ 
τά το Α' εξάμηνο του έτους 1996 στον Οργανισμό 
Ελληνικών Γεωργικών Ασφαλίσεων (ΕΛ.Γ.Α.) - Ν.Π.Ι.Δ. κα¬ 
τά ειδικότητα, ως εξής: 

Ειδικότητα Θέσεις 

ΠΕ Αναλογιστές 1 

ΣΥΝΟΛΟ 1 

2. Η επαναπρόσληψη της ανωτέρω θα γίνει σε κενή ορ¬ 
γανική θέση του κλάδου ΠΕ5 Αναλογιστών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουλίου 1996 
οι υπουργοί 

ΟΙΚΟΝΟΜΙΚΩΝ ΓΕΩΡΓΙΑΣ 

ΑΛ. ΠΑΠΑΔΟΠΟΥΛΟΣ ΣΤΕΦ. ΤΖΟΥΜΑΚΑΣ 

- ♦ - 

Αρ ιθ. Φ 50/503 (7) 

Διορισμός Μελών στο Συμβούλιο Ασφάλισης της Δ.Ε.Η. 

ΟΙ ΥΠΟΥΡΓΟΙ 
ΑΝΑΠΤΥΞΗΣ ΚΑΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 31 και 34 του Ν. 1539/85. 

2. Τις διατάξεις του Π.Δ. 372/95 (201 Α) Μεταφορά της 
Γενικής Γραμματείας Κοιν. Ασφαλίσεων από το 
Υπουργείο Υγείας Πρόνοιας και Κοιν. Ασφαλίσεων στο 
Υπουργείο Εργασίας. 

3. Τις προτάσεις που μας έχουν υποβληθεί, αποφασί¬ 
ζουμε: 

Διορίζουμε στο Συμβούλιο Ασφάλισης της Δ.Ε.Η. τα 
παρακάτω πρόσωπα: 

1. Τον Αγγελάκη Ν. μέλος του Δ.Σ. της Δ.Ε.Η., ως 
Πρόεδρο με αναπληρωτή του τον Σύρρο Γ., ομοίως. 

2. Τον Μανωλόπουλο Γ., βοηθό ΓενικόΔ/ντή Διοικητικού 
της Δ.Ε.Η. με αναπληρωτή του τον Περδικάρη Δ., Δ/ντή 
Προσωπικού της Δ. Ε. Η. 

3. Την Κουτσοσίμου Ουρανία, Δ/ντή του Υπουργείου 
Εργασίας και Κοιν. Ασφαλίσεων με αναπληρώτριάτηςτην 
Πράσσου Δάφνη, ομοίως. 

4. Τον Πατελάρο Γεώργιο, Δ/ντή του Υπουργείου 
Βιομηχανίας - Ενέργειας και Τεχνολογίας με αναπληρώ- 
τριά του την Κρυπωτού Μαρία, Δ/ντρια του Υπουργείου 
Βιομηχανίας - Ενέργειας και Τεχνολογίας. 

5. Από την τάξη των ασφαλισμένων: 

α) Τον Παντελή Αθανάσιο του Διοικητικοοικονομικού 


κλάδου, τακτικό μέλος και αναπληρωματικό τον Σκούρτη 
Γεώργιο, ομοίως. 

β) ΤονΑρμπύρο Γρηγόριο του τεχνικού κλάδου, τακτικό 
μέλος και αναπληρωματικό τον Ραμπίδη Μιχαήλ, ομοίως. 

6. Από την τάξη των συνταξιούχων τον Κανάκη Αθανά¬ 
σιο, τακτικό μέλος και αναπληρωματικό τον Ασαλουμίδη 
Θεόδωρο, ομοίως. 

Η θητεία των διοριζόμενων θα είναι για τρία χρόνια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 1996 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ 

ΑΝΑΠΤΥΞΗΣ ΚΟΙΝΩΝΙΚΩΝ ΑΣΦΑΛΙΣΕΩΝ 

ΒΑΣΩ ΠΑΠΑΝΔΡΕΟΥ ΕΥΑΓΓ. ΓΙΑΝΝΟΠΟΥΛΟΣ 

-♦- 

Αοιθ. Π3α/1606 (8) 

Κάλυψη δαπάνης επισκευής οικιών και αντικατάστασης 

οικοσκευής πλημμυροπαθών κατοίκων της Νομαρχια¬ 
κής Αυτοδιοίκησης Δωδεκανήσου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 57/73 «Περί λήψεως μέτρων 
Κοινωνικής Προστασίας οικονομικά αδυνάτων» (ΦΕΚ 
149 Α'). 

2. Την αριθ. Δ1α/4232/10.6.94 εγκ. 257 «Περί εφαρμο¬ 
γής του Ν.Δ. 57/73 «Περί “λήψεως μέτρων Κοινωνικής 
Προστασίας των οικονομικά αδυνάτων”». 

3. Τις διατάξεις της ΔΥ3α/οικ. 1258/26.1.96 Κοινής 
Απόφασης «Ανάθεση αρμοδιοτήτων στους Υφυπουρ¬ 
γούς Υγείας και Πρόνοιας, Φραγκλίνο Παπαδέλλη και 
Θεόδωρο Κοτσώνη» (ΦΕΚ59Β'). 

4. Το γεγονός ότι από τις διατάξεις της παρούσας από¬ 
φασης προκαλείται εφάπαξ δαπάνη σε βάρος του κρατι¬ 
κού προϋπολογισμού ύψους 30 εκ. περίπου, η οποία θα 
καλυφθεί από την πίστωση της ΚΑΕ 2739 του προϋπολο¬ 
γισμού του Υπουργείου Υγείας και Πρόνοιας. 

5. Τα αρ. 891/1.4.96 και 1174/25.4.96 έγγραφα της 
Δ/νσης Κοιν. Υπηρεσιών, Τμήμα Πρόνοιας της Νομ. 
Αυτ/σης Δωδ/σου με τα οποία ζητείται η κάλυψη δαπάνης 
επισκευής οικιών και η αντικατάσταση των οικοσκευών 
τους, τα οποία καταστράφηκαν από τις πλημμύρες στις 
31.1.1996. 

6. Τις διατάξεις του άρθρου 22 του Ν. 2362/95 «Περί 
Δημοσίου Λογιστικού ...» (ΦΕΚ 247 Α'), αποφασίζουμε: 

1. Εγκρίνουμε τη χορήγηση εφ’ άπαξ οικονομικής ενί¬ 
σχυσης το ύψος της οποίας δεν μπορεί να υπερβεί το πο¬ 
σό του ενός εκατομμυρίου δρχ. (1.000.000) σε πλημμυ- 
ροπαθείς κατοίκους της Νομ. Αυτ/σης Δωδεκανήσου. 

2. Η σχετική δαπάνη που θα προκληθεί θα βαρύνειτις πι¬ 
στώσεις του Λογ. Α' Κοιν. Βοηθειών της Νομ. Αυτ/σης 
Δωδεκανήσου, ο οποίος θα χρηματοδοτηθεί από το Φ. 
220 ΚΑΕ 2739 του Υπουργείου, έτους 1996. 

3. Η αναγνώριση των δικαιούχων της ανωτέρω εφάπαξ 
οικονομικής ενίσχυσης θα γίνει με απόφαση του οικείου 
Νομάρχη ή του εξουσιοδοτημένου υπ’ αυτού οργάνου, 
κατόπιν υποβολής εκ μέρους της ενδιαφερομένης σχετι¬ 
κής αίτησης και δικαιολογητικών που θα καθορίσει η 
Νομαρχιακή Υπηρεσία Πρόνοιας. 

4. Δικαιολογητικά για την καταβολή της ανωτέρω εφά¬ 
παξ οικονομικής ενίσχυσης ορίζονται: 

α. Έκθεση καταγραφής ζημιών από την αρμόδια 
Επιτροπή. 

β. Αναγνωριστική απόφαση της παρ. 3 της απόφασης 
αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουλίου 1996 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Α. ΠΑΠΑΔΟΠΟΥΛΟΣ ΘΕΟΔ. ΚΟΤΣΩΝΗΣ 

-♦- 

Αοιθ. Υ3δ/οικ. 3631 (9) 

Αύξηση του διατροφικού επιδόματος των νεφροπαθών 
τελικού σταδίου Απόρων - Ανασφάλιστων, Μεταμο- 
σχευθέντων και Ασφαλισμένων (άμεσα - έμμεσα). 

ΟΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Το Π.Δ. 138/92 - ΦΕΚ 68/22.4.92 τ. Α' «Οργανισμός 
Υπουργείου Υγείας και Πρόνοιας και Κοιν. Ασφαλίσεων». 

2. Τις διατάξεις: 

α) Του Α.Ν. 421/37 0 ΦΕΚ 2/37 τ.Α' «περί διαθέσεως ε¬ 
σόδων τινών υπέρ της Κοινωνικής Πρόνοιας άρθρο 6». 

β) Του Ν.Δ. 321/69 - ΦΕΚ 205/69 τ.Α', όποως τροποποι¬ 
ήθηκε και συμπληρώθηκε με τον 2362/27.11.95 ΦΕΚ 
247/95 τ.Α', «περί κώδικος Δημοσίου Λογιστικού». 

3. Τις διατάξεις του άρθρου 29α του Ν. 1558/85 όπως 
τροποποιήθηκε με τις δ/ξεις του άρθρου 27 του Ν. 
2081/92 - ΦΕΚ 154/92 τ.Α' με τις οποίες προβλέπεται έ¬ 
λεγχος των δαπανών που προκαλούν οι κανονιστικές δι¬ 
οικητικές πράξεις. 

4. Τη ΔΥ3α/οικ. 158/29.1.96 - ΦΕΚ 59/29.1.96 τ.Β' ΑΠ. 
του Πρωθυπουργού κια του Υπουργού Υγείας Πρόνοιας 
περί αναθέσεως αρμοδιοτήτων στους Υφυπουργούς 
Υγείας και Πρόνοιας Φραγκλίνο Παπαδέλλη και Θεόδωρο 
Κοτσώνη. 

5. Την Α2γ/5014/9.7.82, - ΦΕΚ 591/13.7.82 τ.Β' «περίε- 
γκρίσεως εφαρμογής προγράμματος επιδότησης νεφρο- 

, παθών τελικού σταδίου που υποβάλλονται σε αιμοκάθαρ¬ 
ση σε μονάδα Τεχνητού νεφρού ή κάνουν φορητή περιτο- 
ναϊκή κάθαρση». 

6. Τις Κ.Υ.Α.: Α2γ/4133/5.8.85, Α2γ/οικ. 1908/21.4.89, 
1907/21.4.89 ΦΕΚ - 326/4.5.89 τ.Β', Α2γ/3793/25.9.89, 
«περί αυξήσεως του διατροφικού επιδόματος των νεφρο¬ 
παθών τελικού σταδίου νεφρικής ανεπάρκειας καθώς ε¬ 
πίσης και αυτών που υποβάλλονται σε μεταμόσχευση επί 
ένα (1) έτος μετά τη μεταμόσχευση». 

7. Την Α2γ/3811/6.9.89 Κ.Υ.Α. (συμπλήρωση των 
Α2γ/οικ. 1907/89 και Α2γ/οικ. 1908/89) για κύρωσή τους 
με νόμο. 

8. Την Υ3δ/οικ. 3697/27.7.95 ΦΕΚ 752/31.8.95τ.Β' «περί 
αυξήσεως του διατροφικού επιδόματος των νεφροπαθών 
τελικού σταδίου». 

9. Τις διατάξεις των Νόμων: 

α) 2198/94 - άρθρο 2 - (ΦΕΚ 43/94τ.Α') 

β) 2297/95 - άρθρο 14 - παρ. 4 - (ΦΕΚ 50/8.3.95) 

γ) 2399/96 - άρθρο 3 - (ΦΕΚ 90/27.5.96τ.Α') 


«περί αυξήσεως των επιδομάτων που χορηγούνται στα 
άτομα με ειδικές ανάγκες, μέχρι ποσοστού 20% είκοσι ε¬ 
πί τοις εκατό». 

10. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του Κρατικού 
Προϋπολογισμού ύψους δρχ. (160.056.000) εκατόν εξή¬ 
ντα εκατομμύρια πενήντα έξι χιλιάδες δρχ., τόσο για το 
τρέχον οικονομικό έτος όσο και για τα επόμενα οικονομι¬ 
κά έτη. 

Για τα επόμενα έτη η δαπάνη θα βαρύνει τον 
Νομαρχιακό προϋπολογισμό Φ. 210 ΚΑΕ 2713. Για το τρέ¬ 
χον οικ. έτος η δαπάνη θα καλυφθεί από τις πιστώσεις του 
προϋπολογισμού του Υπουργείου Υγείας και Πρόνοιας 
φορέας 210 ΚΑΕ 2713 οι οποίες έχουν προβλεφθεί, απο¬ 
φασίζουμε: 

Τα ποσά του διατροφικού επιδόματος που καταβάλλο¬ 
νται κάθε μήνα στους Άπορους - Ανασφάλιστους, 
Μεταμοσχευθέντες, και σε Ασφαλισμένους (άμεσα - έμ¬ 
μεσα), σύμφωνα με τις προαναφερόμενες Κ.Υ.Α./σεις ό¬ 
πως έχουν τροποποιηθεί συμπληρωθεί και ισχύουν μέχρι 
σήμερα, αυξάνονται από 1.1.96 ως εξής: 



ΥΨΟΣ-ΜΗΝΙΑΙΟΥ 

ΑΥΞΗΣΗ 

ΥΨΟΣ-ΜΗΝΙΑΙΟΥ 

ΚΑΤΗΓΟΡΙΑ 

ΕΠΙΔΟΜΑΤΟΣ 

20% 

ΕΠΙΔΟΜΑΤΟΣ 

ΠΡΙΝ ΤΗΝ ΑΥΞΗΣΗ 


ΜΕΤΑ ΤΗΝ ΑΥΞΗΣΗ 

Α) ΑΣΦΑΛΙΣΜΕΝΟΙ 

ΑΠΟ 

ΔΡΧ. 

ΣΕ 

(ΑΜΕΣΑ-ΕΜΜΕΣΑ) 

12.000 δρχ. 

2.400 

14.400 δρχ. 

Β) ΑΝΑΣΦΑΛΙΣΤΟΙ 
ΑΠΟΡΟΙ 

18.000 δρχ. 

3.600 

21.600 δρχ. 


1. Κάθε προηγούμενη διάταξη απόφασης, αντίθετη με 
τις ρυθμίσεις της παρούσης αυτής, καταργείται. 

2. Κατά τα λοιπά ισχύουν οι διατάξεις που μέχρι σήμερα 
ρυθμίζουν το πρόγραμμα Επιδότησης των νεφροπαθών 
τελικού σταδίου, ανασφαλίστων, απόρων ασφαλισμένων 
(έμμεσα - άμεσα) που βρίσκονται στο τελευταίο στάδιο 
νεφρικής ανεπάρκειας και υποβάλλονται σε αιμοκάθαρ¬ 
ση σε Μονάδα Τεχνητού Νεφρού ή κάνουν φορητή περι- 
τοναϊκή κάθαρση και των μεταμοσχευθέντων επί ένα (1) 
έτος μετά την μεταμόσχευση. 

3. Του εν λόγω επιδόματος αποκλείονται οι μεταμο¬ 
σχευθέντες που αναχωρούν στο εξωτερικό για μεταμό¬ 
σχευση. 

Στην περίπτωση αυτή, η επιδότηση διακόπεται από την 
στιγμή της αναχώρησής τους στο εξωτερικό, διότι τη δα¬ 
πάνη καταβάλλει εξ ολοκλήρου ο ασφαλιστικός τους φο¬ 
ρέας. 

Εντάσσονται εκ νέου στο πρόγραμμα επιδότησης στην 
περίπτωση αποβολής του μοσχεύματος και επαναφοράς 
του νεφροπαθή στον τεχνητό νεφρό - αποδεδειγμένα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 1996 

Ο ΥΠΟΥΡΓΟΣ 

Α. ΠΕΠΟΝΗΣ 
-♦- 

Αοιθ. 3422.46/03/96 (10) 

Αναπροσαρμογή ετησίων επιχορηγήσεων από ΟΛΠ 
στους Παραλιμένιους Δήμους και Κοινότητες. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου δέκατοντου Ν. 2372/1996 
(ΦΕΚ 29Α/28.2.96). 

2. Τις διατάξεις του άρθρου Μπαρ. 1 του Ν. 4544/1966 
(ΦΕΚ 185Α/19.9.1966). 

3. Τις διατάξεις του άρθρου ΙΟπαρ. ΙτουΝ. 1220/1981 
(ΦΕΚ 296Α/7.10.1981). 

4. Την αρ. 225/15.7.1996 Πράξη του ΔΣ/ΟΛΠ. 

5. Το αρ. 1747/19.7.96 έγγραφο του ΟΛΠ. 

6. Ότι από τις διατάξεις αυτής της απόφασης προκαλεί- 
ται δαπάνη σε βάρος του Ειδικού Λογιαριασμού του ΟΛΠ 
που τηρείται στην Τράπεζα της Ελλάδος σύμφωνα με τις 
διατάξεις του δέκατου άρθρου παρ. 2 του Ν. 2372/1996 
ποσού δρχ. 92.200.000 ετησίως, αποφασίζουμε: 

1. Την αναπροσαρμογή από το οικονομικό έτος 1996 
της ετήσιας επιχορήγησης στους όμορους του λιμένα 
Δήμους και Κοινότητες, σύμφωνα με το άρθρο 10 παρ. 3 
του Ν. 2372/96, ως εξής: 

- Δήμος Πειραιά από 40.000.000 σε 90.000.000 δρχ. 

- Δήμος Κερατσινίου από 12.000.000 σε 25.000.000 δρχ. 

- Δήμος Περάματος από 9.000.000 σε 25.000.000 δρχ. 
-ΔήμοςΔραπετσώνας από 3.000.000σε 10.000.000δρχ. 

- Κοινότητα Απελακίων 

Σαλαμίνας από 4.200.000 σε 8.400.000 δρχ. 

- Κοινότητα Σεληνίων 

Σαλαμίνας από 2.000.000 σε 4.000.000 δρχ. 

2. Τα ανωτέρω ποσά βαρύνουν τον προβλεπόμενο από 
τις διατάξεις του Ν.Δ. 2942/1954 άρθρο 11 και Ν.Δ. 
3398/1955 άρθρο 7 ειδικό λογαριασμό του ΟΛΠ που τη¬ 
ρείται στην Τ ράπεζα της Ελλάδος. 

3. Η απόφαση αυτή να δημοσιευθεί στην Εφημερίδα 
της Κυβερνήσεως και να ισχύσει από της δημοσιεύσεως. 

Πειραιάς, 31 Ιουλίου 1996 


οι υπουργοί 

ΟΙΚΟΝΟΜΙΚΩΝ 

ΑΛΕΞ. ΠΑΠΑΔΟΠΟΥΛΟΣ 


ΕΜΠΟΡΙΚΗΣ ΝΑΥΤΙΛΙΑΣ 

ΚΟΣΜΑΣ ΣΦΥΡΙΟΥ 


Αριθ. 7355 (11) 

Χορήγηση άδειας ασκήσεως επαγγέλματος Κοινωνικού 
Λειτουργού στην Ζωίτσα Ευαγγελινούτου Θεοδώρου. 


Ο ΝΟΜΑΡΧΗΣ ΤΡΙΚΑΛΩΝ 

Με την απόφαση 7355/16.7.96 απόφαση του Νομάρχη 
Τρικάλων έχει χορηγηθεί στη Ζωίτσα Ευαγγελινού του 
Θεοδώρου άδεια ασκήσεως επαγγέλματος Κοινωνικού 
Λειτουργού. 

Τρίκαλα, 16 Ιουλίου 1996 
Με εντολή Νομάρχη 
Ο Διευθυντής κ.α.α. 

ΑΡΕΤΗ ΑΝΑΓΝΩΣΤΙΑΔΗ-ΜΟΡΑΚΗ 

-Φ- 

Αριθ. 505396 (12) 

Εκχώρηση αρμοδιοτήτων στους Προϊσταμένους Γενικών 
Διευθύνσεων ΕΟΤ - Συμπλήρωση απόφασης. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΕΟΤ 
Έχοντας υπόψη: 

α. Τις διατάξεις του άρθρου 2 του ΝΔ 201/74 «περίτρο- 
ποποιήσεως της περί ΕΟΤ Νομοθεσίας», με το οποίο επα¬ 
νήλθε σε ισχύ το άρθρο 7 του ΑΝ 1565 «περί συστάσεως 
του ΕΟΤ», όπως κυρώθηκε, τροποποιήθηκε και συμπλη¬ 
ρώθηκε με το Ν. 1624/51 και ισχύει σήμερα, 
β. Το Π.Δ. 884/76 «περί Κανονισμού Διαρθρώσεως των 


Υπηρεσιών και Καταστάσεωςτου Προσωπικού του ΕΟΤ», 
όπως ισχύει σήμερα. 

γ. Το Ν. 1558/85 «Κυβέρνηση και Κυβερνητικά 
Όργανα». 

δ. Τις διατάξεις του άρθρου 81 του Ν. 1982/90 «Για τον 
εκσυγχρονισμό και την ανάπτυξη και άλλες διατάξεις». 

ε. Το Ν. 2026/92 «περί ρυθμίσεως θεμάτων οργάνωσης 
και προσωπικού της Δημόσιας Διοίκησης και άλλες 
διατάξεις». 

στ. Το ΠΔ 475/90 «περί σύστασης Γ ενικών Διευθύνσεων 
στον ΕΟΤ». 

ζ. Το ΠΔ 193/91 «Περί τροποποίησης του Προεδρικού 
Διατάγματος 475/90». 

η. Τις διατάξεις του από 29/9-5/10/57 Β.Δ. «Περί εγκρί- 
σεως του Κανονισμού Διενέργειας μισθώσεων, εκμισθώ- 
σεων, προμηθειών κ.λπ., υπό του ΕΟΤ». 

θ. Τις διατάξεις του από 24/29 Απρ. 1952 Β.Δ. «Περί ε- 
γκρίσεωςτου Οικονομικού Κανονισμού του ΕΟΤ». 

ι. Τον Κανονισμό εκτελέσεως έργων του ΕΟΤ. 

ια. Την ανάγκη μεταβίβασης αρμοδιοτήτων του Γενικού 
Γραμματέα στους καθ’ ύλην αρμόδιους προϊσταμένους 
των Γενικών Διευθύνσεων του ΕΟΤ, με σκοπό την ταχύτε¬ 
ρη περαίωση του διοικητικού έργου των συναλλασσομέ- 
νων, αποφασίζουμε: 

Συμπληρώνουμε την υπ’ αριθμ. 502531/25.9.95 απόφα¬ 
ση Γ ενικού Γ ραμματέα ΕΟΤ ως ακολούθως: 

Μεταβιβάζουμε στους Προϊσταμένους των Γενικών 
Διευθύνσεων ΕΟΤ την άσκηση αρμοδιότητας για την υπο¬ 
γραφή αποφάσεων, βεβαίωσης οφειλών στο Δημόσιο 
Ταμείο. 

Η ανωτέρω μεταβιβαζόμενη αρμοδιότητα μπορεί να α¬ 
σκηθεί παράλληλα μόνο από τον Γενικό Γ ραμματέα ΕΟΤ. 

Η παρούσα να δημοσιευθεί στην Εφημερίδα της 
Κυβερνήσεως. 

Αθήνα, 1 Αυγούστου 1996 

Ο Γενικός Γραμματέας 
ΒΑΣΙΛΗΣ ΚΟΥΡΤΕΣΗΣ 

-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

(13) 

Στις 9261/96 και 9260/96 αποφάσεις του 
Περιφερειακού Διευθυντή Αθηνών που δημοσιεύτηκαν 
στο ΦΕΚ 203/28.3.96 (τ.Β') γίνονται οι εξής διορθώσεις: 

Α) Στο θέμα, στην 9261/96 απόφαση αντί του λανθα¬ 
σμένου «Π.Δ. 781/79 ΦΕΚ230Α) τίθεται το σωστό (Π.Δ. 
559/82 ΦΕΚ 88Α') επίσης, στο αποφασιστικό μέρος, στην 
Περιουσία, διορθώνεται το λανθασμένο «Ιο Κ.Π.Σ.» στο 
σωστό «4ο Κ.Π.Σ.». 

Στο θέμα, στην 9260/96 απόφαση αντί του λανθασμέ¬ 
νου (Π.Δ. 781/79 ΦΕΚ230Α) τίθεται το σωστό «Π.Δ. 
432/84 ΦΕΚ 154Α'). Επίσης στο αποφασιστικό μέρος, 
στην Περιουσία, διορθώνεται το λανθασμένο «Ιο Κ.Π.Σ.» 
στο σωστό «5ο Κ.Π.Σ.». 

Β) Στο σκεπτικό των αποφάσεων στην παρ. 4 και για τις 2 
ανωτέρω αποφάσεις διορθώνεται το λανθασμένο 
«Π2β/3594/239 απόφαση» στο σωστό «Π2β/3566/95 από¬ 
φαση του Υφυπουργού Υγείας - Πρόνοιας και Κοινωνικών 
Ασφαλίσεωνπου δημοσιεύτηκε στο ΦΕΚ 198/21.3.95τ.Β'». 

(Από την Περ/κή Δ/ση Αθηνών) 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΟΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε.-Ε.Π.Ε. 5225761 

5230841 

Πληροφορίες δημοσιευμάτων λοιπών ΦΕΚ 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε.-Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ (031) 423955 

25ης Μαρτίου 21 Τ.Κ. 541 00 423956 

ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061) 271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21901 

ΚΟΜΟΤΗΝΗ (0531) 22637 

Δημοκρατίας 1 Τ.Κ. 691 00 26522 


ΤΙΜΗ ΦΥΛΛΩΝ - Μέχρι 16 σελίδες 100 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαϋξηση 100 δρχ. ανά βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Κ.Α.Ε. Προϋπολογισμού 

Κ.Α.Ε. εσόδου υπέρ 

Τεύχος 

2531 

ΤΑΠΕΤ 3512 

Α' (Νόμοι, Π.Δ., Συμβάσεις κτλ.) 

30.000 δρχ. 

1.500 δρχ. 

Β' (Υπουργικές αποφάσεις κτλ.) 

50.000 - 

2.500 · 

Γ (Διορισμοί, απολύσεις κτλ. Δημ. Υπαλλήλων) 

10.000 . 

500 - 

Δ' (Απαλλοτριώσεις, πολεοδομία κτλ.) 

50.000 · 

2.500 · 

Αναπτυξιακών Πράξεων (Τ.Α.Π.Σ.) 

25.000 · 

1.250 * 

Ν.Π.Δ.Δ. (Διορισμοί κτλ. προσωπικού ΝΠΔΔ) 

10.000 - 

500 * 

Παράρτημα (Πίνακες επιτυχόντων διαγωνισμών) 

5.000 - 

250 · 

Δελτίο Βιομηχανικής Ιδιοκτησίας (Δ.Ε.Β.Ι.) 

- 10.000 · 

500 · 

Ανωτάτου Ειδικού Δικαστηρίου (Α.Ε.Δ.) 

3.000 · 

150 · 

Ανωνύμων Εταιρειών & Ε.Π.Ε. 

150.000 » 

7.500 - 

Προκηρύξεων Α.Σ.Ε.Π. 

10.000 . 

500 · 


ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & ΕΠ.Ε 


120.000 


Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου"πρέπει να στέλνεται στην Υπηρεσία του Εθνικού Τυπογραφείου. 

Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν εγγρό- 
φονται συνδρομητές για μικρότερο χρονικό διάστημα. 

Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* 

Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά από Οβ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















